open-index/open-wikipedia-markdown huggingface dataset:
Kvetná nedeľa

**Kvetná nedeľa** alebo **Palmová nedeľa** () je pohyblivý kresťanský sviatok, ktorý pripadá na nedeľu pred Veľkou nocou a pripomína slávnostný príchod Ježiša do Jeruzalema. Túto udalosť zaznamenávajú všetky štyri evanjeliá (Mt 21, 1 – 11; Mk 11, 1 – 11; Lk 19, 28 – 40; Jn 12, 12 – 19). Názov sviatku je odvodený od kvetov, ktorými bývajú ozdobené chrámy, resp. od kvitnúcich ratolestí, ktoré sa rozdávajú veriacim počas bohoslužieb a majú pripomínať palmové vetvy, ktorými ľud vítal Ježiša.

## Byzantský obrad
V gréckokatolíckej a pravoslávnej cirkvi patrí do kategórie Pánových sviatkov a tvorí „dvojsviatok“ s Lazárovou sobotou. Je jedným z dvanástich veľkých sviatkov. Nie je súčasťou Veľkého týždňa. Na utierni sa posviacajú ratolesti, ktoré sa potom rozdávajú veriacim. V bohoslužobných textoch sviatku výrazne rezonuje aj udalosť vzkriesenia Lazára. Zároveň je predzvesťou sviatku sviatkov – Paschy (Veľkej noci).

## Rímskokatolícka cirkev
Od vydania slovenského prekladu 3. typického vydania Rímskeho misála sa nazýva *Palmová nedeľa*. V rímskokatolíckej cirkvi sa volá aj *Nedeľa utrpenia Pána* (*Dominica de Passione Domini*). Omša sa začína slávnostnou procesiou alebo slávnostným vstupom, v úvode sa posvätia ratolesti (v našich krajoch bahniatka) a nasleduje sprievod na čele s kňazom. Po čítaniach sa spievajú pašie namiesto evanjelia. Palmovou nedeľou sa v liturgii rímskokatolíckej cirkvi začína Svätý týždeň.

## Poznámky


## Referencie
 

## Iné projekty

Kategória:Liturgický rok
Kategória:Svätý týždeň
Kategória:Kresťanské sviatky
Kategória:Nedeľa
Fallen Astronaut

thumb|Fallen Astronaut**Fallen Astronaut** je asi 8 cm veľká hliníková soška astronauta v skafandri umiestnená na Mesiaci. Sochu vytvoril belgický umelec Paul Van Hoeydonck po stretnutí s astronautom Davidom Scottom. Ten vyzval Van Hoeydoncka, aby vytvoril malú sochu, ktorá by pripomínala tých astronautov, ktorí v súvislosti s výskumom vesmíru prišli o život. Pre sochu bolo určených niekoľko obmedzení, musela byť ľahká a pevná, z materiálu, ktorý vydrží extrémne podmienky na Mesiaci a nesmela mať pohlavné, ani etnické znaky. V súvislosti so Scottovým želaním zabrániť komercionalizácii vesmíru nemalo byť zverejnené ani meno autora.

Fallen Astronaut je pravdepodobne jediným umeleckým dielom umiestneným na povrchu Mesiaca.

## Plaketa s menami
V roku 1971 umiestnila na povrch Mesiaca sochu posádka Apolla 15 spolu s plaketou, na ktorej boli uvedené mená ôsmich amerických a šiestich sovietskych kozmonautov, ktorí zahynuli v súvislosti s kozmickým výskumom. Sú to:

* Theodore Freeman (31. október 1964, *havária lietadla*)
* Charles Bassett (28. február 1966, *havária lietadla*)
* Elliott See (28. február 1966, *havária lietadla*)
* Gus Grissom (27. január 1967, * požiar [[Apollo 1|Apolla 1]]*)
* Roger Chaffee (27. január 1967, *požiar [[Apollo 1|Apolla 1]]*)
* Edward White (27. január 1967, *požiar [[Apollo 1|Apolla 1]]*)
* Vladimir Komarov (24. apríl 1967, *havária [[Sojuz 1|Sojuzu 1]]*)
* Edward Givens (6. jún 1967 *automobilová havária*)
* Clifton Williams (5. október 1967, *havária lietadla*)
* Jurij Gagarin (27. marec 1968, *havária lietadla*)
* Pavel Beľajev (10. január 1970, *choroba*)
* Georgij Dobrovoľskij (30. jún 1971, *havária [[Sojuz 11|Sojuzu 11]]*)
* Viktor Pacajev (30. jún 1971, *havária [[Sojuz 11|Sojuzu 11]]*)
* Vladislav Volkov (30. jún 1971, *havária [[Sojuz 11|Sojuzu 11]]*)

Veliteľ misie Apollo 15 David Scott poznamenal, že na plakete bohužiaľ chýbajú mená dvoch sovietskych astronautov, Valentina Bondarenka a Grigorija Neľubova, o ktorých úmrtiach neboli v dôsledku sovietskeho embarga informácie.

Na plakete nie sú uvedené ani mená dvoch amerických astronautov, ktorí zomreli v roku 1967. Michael James Adams a Robert Henry Lawrence, Jr.. Sú ale uvedení na Space Mirror Memorial.

Kategória:Program Apollo
Kategória:Sochy
Pankrác

**Pankrác** môže byť:
* meno, pozri Pankrác (prvé meno)
* svätec, pozri Pankrác (svätec)
* časť Prahy, pozri Pankrác (Praha)
* pražská väznica, pozri Pankrác (väznica)  
* stanica metra v Prahe, pozri Pankrác (stanica pražského metra)
Svätý týždeň

**Svätý týždeň** je pohyblivé obdobie rímskokatolíckeho liturgického roka, a zároveň vrchol liturgického roka. Začína sa vigíliou Palmovej nedele a končí Veľkonočným trojdním umučeného a vzkrieseného Krista. Veľkonočné trojdnie zahŕňa Štvrtok Pánovej večere (resp. Štvrtok Svätého týždňa), Piatok utrpenia Pána a Svätú sobotu. Svätý sa nazýva preto, lebo pri liturgii pripomína vrchol Ježišovho života - jeho smrť a vzkriesenie. Podstatou štvrtka Pánovej večere je spomienka na ustanovenie Oltárnej sviatosti a sviatosti kňazstva.

**Jednotlivé dni:**

* Palmová nedeľa čiže *Nedeľa utrpenia Pána* (Kvetná nedeľa)
* Pondelok Svätého týždňa 
* Utorok Svätého týždňa
* Streda Svätého týždňa
* Štvrtok Svätého týždňa (Zelený štvrtok)
* Piatok utrpenia Pána (Veľký piatok)
* Svätá sobota (Biela sobota) - Veľkonočná vigília
* Nedeľa Pánovho zmŕtvychvstania (Veľkonočná nedeľa)  

## Poznámky



## Pozri aj
* Veľký týždeň

Kategória:Liturgický rok
Kategória:Svätý týždeň
Veľkonočné triduum

**Veľkonočné triduum** alebo **Veľkonočné trojdnie** (celým názvom **Veľkonočné trojdnie Pánovho umučenia a zmŕtvychvstania**) je v rímskokatolíckej cirkvi vrcholom celého liturgického roka. Podľa nového kalendára sa Veľkonočné triduum začína svätou omšou Pánovej večere na Štvrtok Svätého týždňa, pokračuje Piatkom utrpenia Pána a Svätou sobotou, vrcholí vo Veľkonočnej vigílii a končí sa druhými vešperami Nedeľou Pánovho zmŕtvychvstania.  

Pojem prvýkrát použila liturgická reforma v západnom obrade po 2. vatikánskom koncile, ktorá vyčleňuje posledné tri dni Svätého týždňa z vlastnej pôstnej doby. Táto zmena spôsobila napríklad, že sa na Štvrtok Svätého týždňa (Zelený štvrtok), Piatok utrpenia Pána (Veľký piatok) a Svätú sobotu (Biela sobota) naďalej nepoužívajú liturgické rúcha fialovej alebo čiernej farby, ale postupne rúcha zelenej (alebo bielej), červenej a bielej farby.

Vlastným teologickým obsahom týchto dní je veľkonočné tajomstvo vrcholu života Ježiša Krista.

## Referencie



## Pozri aj

* Štvrtok Svätého týždňa
* Piatok utrpenia Pána
* Svätá sobota
* Veľkonočná vigília

Kategória:Liturgický rok
Q.E.D.

**Q.E.D.** je skratka z . Používa sa na konci matematického dôkazu. V slovenčine sa používa aj rovnoznačná slovenská obdoba „ČBTD” (Čo bolo treba dokázať) alebo symbol štvorca.

## Pozri aj
* quod erat faciendum

Kategória:Skratky
Biela sobota

**Biela sobota** alebo **Veľká sobota** alebo **Svätá a veľká sobota** alebo **Svätá sobota** () je v kresťanskom kalendári deň pred Veľkonočnou nedeľou. Večer alebo v noci sa slávi Zmŕtvychvstanie Ježiša Krista (Veľkonočná vigília). Názov Biela sobota deň získal zrejme od bieleho rúcha neofytov, ktorí sú krstení pri veľkonočnej vigílii, ktorá však k Bielej sobote nepatrí, alebo môže pochádzať aj z ľudových zvykov veľkého upratovania a bielenia, konaných tento deň pred nedeľou Zmŕtvychvstania. V Rímskokatolíckej cirkvi sa nazýva *Svätá sobota* .

## V rímskokatolíckej cirkvi

V rímskokatolíckej cirkvi je Svätá sobota súčasť Svätého týždňa a veľkonočného trojdnia. Počas dňa sa nekonajú žiadne veľké obrady ani svätá omša. Výnimkou je okrem liturgie hodín obrad Efeta, ktorým sú katechumeni pripravení na samotný krst. Liturgia hodín sa často koná aj verejne, po nej sa vyloží, resp. odloží Eucharistia v Božom hrobe. V západnej cirkvi je zvykom počas Svätej soboty konať tzv. bdenie pri Božom hrobe. Svätá sobota sa liturgicky končí okamihom začatia obradov nočnej bohoslužby nazvanej Veľkonočná vigília, ktorou sa už začínajú oslavy nedele Zmŕtvychvstania Pána. Táto vigília je niekedy nesprávne nazývala *liturgia Bielej soboty*.

Dňom Svätej soboty sa končí pôst (pôstné obdobie ako také však končí omšou svätenia olejov na Štvrtok Svätého týždňa). 

Svätá sobota je tak posledný deň veľkonočného tridua, ktoré sa začína na Štvrtok Svätého týždňa večer, pokračuje Piatkom utrpenia Pána a Svätou sobotou a vrcholí Veľkonočnou vigíliou ústiacou do Nedele Pánovho zmŕtvychvstania.

## V gréckokatolíckej cirkvi

V gréckokatolíckej cirkvi je Veľká sobota posledným dňom Veľkého týždňa. V tento deň sa pripomína Ježišov pohreb, balzamovanie a najmä zostúpenie do podsvetia (hádesu - "ríše mŕtvych"). Ráno sa slávi tzv. *Jeruzalemská (nadhrobná) utiereň*. Jej štruktúra pripomína pohreb, nosnými prvkami sú velebenia k 176 veršom najdlhšieho žalmu (žalm 118 podľa Septuaginty) a kánon. Tieto texty sú rozjímaním nad Kristovou smrťou a jej významom pre ľudstvo.

Podvečer sa slávi večiereň s liturgiou sv. Bazila Veľkého. Hlavnou myšlienkou tejto bohoslužby je krst; počas nej je zvykom udeľovať dospelým katechumenom krst, myropomazanie (birmovanie) a eucharistiu. Obsahuje 15 starozákonných čítaní s predobrazmi utrpenia a vzkriesenia Ježiša Krista a tiež s predobrazmi krstu (pôvodne sa krstilo počas týchto čítaní). Texty tejto bohoslužby poukazujú aj na spojenie krstu a Paschy. Medzi čítaním apoštola a evanjelia sa všetky chrámové prikrývky aj rúcha kňazov vymenia - namiesto tmavých (čiernych alebo bordových) sa dávajú svetlé. Pôvodne bola táto bohoslužba súčasťou celonočného bdenia pred Paschou. Niekde sa po jej skončení prečítajú celé Skutky svätých apoštolov.

Je to jediná sobota v roku, keď je predpísaný pôst.

## Poznámky


## Pozri aj
* Zmŕtvychvstanie Pána

## Externé odkazy
* Andrej Škoviera: Veľký týždeň a Pascha. Komentár k bohoslužbám, čítaniam a sviatku.
* Jeruzalemská utiereň
* Miroslav Iľko: Veľká sobota.

Kategória:Liturgický rok
Kategória:Svätý týždeň
Kategória:Veľká noc
Kategória:Sobota
Bitka pri Carrhae

**Bitka pri Carrhách** (53 pred Kr.) bol vojenský konflikt medzi Rímskou ríšou a Partskou ríšou. Bola to jedna z najťažších vojenských porážok, ktorú Rimania utrpeli v období republiky.

Konflikt vyprovokoval rímsky politik Marcus Licinius Crassus, ktorý v roku 60 pred Kr. uzavrel s Gaiom Iuliom Caesarom a Gnaeom Pompeiom prvý triumvirát. V roku 55 pred Kr. zastával po vzájomnej dohode konzulát s Gnaeom Pompeiom a po skončení funkčného obdobia si rozdelili všetci traja sféry vplyvu. Caesar si ponechal Galliu, kde už od roku 59 pred Kr. bojoval proti Keltom, Gnaeus Pompeius si zvolil Hispániu, ale prakticky zostal v Ríme, a Marcus Licinius Crassus si zvolil Východ, kde chcel dosiahnuť vojenské úspechy, aby sa vyrovnal Caesarovi a Pompeiovi. 

V roku 53 pred Kr. Crassus podnikol výpravu na Východe. So siedmimi légiami a s asi 4 000 jazdcami prekročil horný tok Eufratu a neopatrne postupoval do Mezopotámie. Partské vojská pod velením Surenu ho lákali čoraz hlbšie na územie, kde vojsko nemalo dostatok vody. Partské vojsko, ktoré tvorili predovšetkým ľahko vystrojené jazdecké oddiely lukostrelcov a menšia skupina ťažko obrnených katafraktáriov, lákali Rimanov hlboko do vnútrozemia. Nakoniec sa dal Crassus zlákať do bitky pri Carrhách, v ktorej bolo jeho vojsko porazené. Publius Licinius Crassus, syn Marka Licinia Crassa, s menším oddielom vojska uspel s partskými vojakmi, ale po porážke spráchal aj on samovraždu. Následne Parti vylákali Marka Licinia Crassa na mierové rokovania, pri ktorých ho zabili a jeho hlavu priniesli svojmu vládcovi na striebornom podnose. Zvyšky vojska boli porazené, Rimania stratili aj odznaky svojich légií, ktoré sa podarilo získať po rokovaniach až prvému rímskemu cisárovi Augustovi.

Kategória:Rímske bitky
Hotel California (skladba)

**„Hotel California“** je titulná skladba z rovnomenného albumu od americkej rockovej skupny The Eagles, ktorá vyšla na singli začiatkom roku 1977. 

Song bol v marci roku 1977 jeden týždeň na vrchole rebríčka Billboard Hot 100. Gitarové sólo v skladbe "Hotel California" je umiestnené v hodnotení časopisu Guitar World na ôsmej pozícii medzi 100 najlepšími sólami všetkých čias. Táto skladba získala v roku 1978 cenu Grammy. Časopis *[[Rolling Stone]]* dal túto pieseň na 49. miesto zoznamu 500 najlepších skladieb všetkých čias.
Zároveň je táto skladba v Rokenrolovej sieni slávy zaradená do zoznamu 500 skladieb, ktoré ovplyvnili ďalšie smerovanie rock and rollu.

Táto skladba patrí medzi najznámejšie skladby tejto skupiny. Jej autormi sú Don Henley, Glenn Frey a Don Felder. Ako jedna z ich najpopulárnejších piesní patrí dodnes do základného repertoáru koncertných vystúpení a kompilačných albumov. Jej koncertná nahrávka vyšla aj na ich prvom koncertnom albume *[[Eagles Live]]* ako aj v akustickej verzii na edícii, ktorú vydali po opätovnom spojení v roku 1994 na CD a videu s názvom *[[Hell Freezes Over]]*. Verziu z roku 1994 s úvodom zahraným na trúbku hrá spolu osem gitár.

Hlavnou líniou skladby je rozprávanie historky ustatého cestujúceho, ktorý zostal uväznený v hrôzostrašnom hoteli, ktorý sa spočiatku zdal lákavým. Text piesne je metaforou o pôžitkárstve a samodeštrukcii v hudobnom priemysle južnej Kalifornii, kde je Hollywood prirovnávaný k luxusnému hotelu, ktorý spočiatku víta a ponúka splnenie všetkých túžob, no výsledkom je pasca pre ich návštevníkov s ich samodeštruktívnymi požiadavkami. Existuje veľké množstvo "výkladov" obsahu textu tejto piesne, pričom jej tvorcovia vždy hovorili o metafore na vulgárny materializmus a výstrednosť. U. Bäumer venuje tejto piesni i samotnej skupine Eagels celú kapitolu, kde o.i. uvádza: "Text "Hotelu California" naráža pravdepodobne na satanovu církev v San Franciscu. Nacháza sa tam na 
California street. Náhoda? Na ľavej vnútornej strane obalu "Hotelu California" vidno tri otvory, ktoré sa podobajú oknám. V prostrednom "okne" sa dá rozoznať tvár holohlavého Antona S. Sandora LaVey..."
Iný alternatívny výklad obsahu textu piesne hovorí, že ide o popis cesty o nenaplnenej láske a manželstve vedúcemu k rozvodu... 

## Literatúra
*U. Bäumer: Wir wollen nur deine Seele, Rockszene und Okkultismus: Daten - Fakten - Hintergründe. Bielefeld: Christliche,Literaturverbreitung; Wuppertal: Ev. Gesellschaft für Deutschland, 8. Aufl. 1991

## Referencie


Kategória:Piesne z 1977
Kategória:Piesne The Eagles
Kategória:Signature song
Kategória:Skladby storočia
Subkultúra

[náhľad|[Cosplay je subkultúra ľudí, čo sa prezliekajú ako postavy (či už vymyslené či skutočné)]]
**Subkultúra** je súbor kultúrnych prvkov typických pre menej kultúrne vyhranené sociálne skupiny alebo spoločenstvá, odlišujúce sa od dominantnej (oficiálnej, hlavnej) kultúry.

## Literatúra
* Smolík, J. (2010): *Subkultury mládeže. Uvedení do problematiky*, Praha: Grada. ISBN 978-80-247-2907-7
Mokotów

left|50px
thumb|Poloha

**Mokotów** je najľudnatejšia mestská časť Varšavy. Má rozlohu  a žije tu 221 000 obyvateľov (2003). 

Husto obývaná časť je sídlom mnohých zahraničných veľvyslanectiev a spoločností. Iba malá časť je mierne industrializovaná, väčšina územia je tvorená obytnými domami, parkmi a zelenými plochami. Hlavnou ulicou Mokotowa je ulica Puławska, ktorá je jednou z najdlhších vo Varšave. Cez Mokotów prebieha modrá linka metra M1, ktorá na jeho území obsluhuje stanice Służew, Wilanowska, Wierzbno, Racławicka a Pole Mokotowskie.

Má rozlohu  a žije tu 221 000 obyvateľov (2003).

## Iné projekty

Kategória:Varšava
Sergejs Žoltoks

**Sergejs Žoltoks**,  (* 2. december 1972, Riga, Lotyšsko – † 3. november 2004, Minsk, Bielorusko) bol lotyšský profesionálny hokejista, ktorý hral 10 sezón v NHL za Boston Bruins, Ottawa Senators, Montreal Canadiens, Edmonton Oilers, Minnesota Wild a Nashville Predators.

## Externé odkazy
* 

 
 

Kategória:Lotyšskí hokejisti
Kategória:Hráči Boston Bruins
Kategória:Hráči Ottawa Senators
Kategória:Hráči Montreal Canadiens
Kategória:Hráči Edmonton Oilers
Kategória:Hráči Minnesota Wild
Kategória:Hráči Nashville Predators
Kategória:Úmrtia pri športe
Kategória:Hokejisti draftovaní klubom Boston Bruins
Otto Berger

Doc. Ing. **Otto Berger** CSc. (* 14. júl 1938, Bošany † 6. august 2023, Bratislava) bol generálny riaditeľ stávkovej kancelárie Niké, s. r. o. a univerzitný pedagogicko-výskumný pracovník. 

## Životopis
Pôvodným povolaním bol elektrotechnik. Venoval sa najmä svetelno-technickým projektom a svetelným plastikám, za realizáciu ktorých získal množstvo ocenení. 

Stávkovú spoločnosť Niké založil koncom januára 1991. Roku 1992 získal ocenenie manažér roka a v dalších rokoch viacero podobných ocenení.
V rebríčku najbohatších Slovákov sa po prvýkrát objavil roku 2019. Roku 2022 sa spolu so synom Romanom umiestnili na 23. priečku s odhadovaným majetkom v hodnote 180 miliónov eur.

## Osobný život
Jeho manželkou bola Eva Grožajová-Bergerová († 2017), bývalá česko-slovenská krasokorčuliarka. Ich syn Ing. Roman Berger je konateľom stávkovej spoločnosti Niké.

## Referencie

Kategória:Slovenskí podnikatelia
Kategória:Slovenskí manažéri
Kategória:Absolventi Elektrotechnickej fakulty Slovenskej technickej univerzity v Bratislave
Kategória:Osobnosti z Bošian
Nemecký krátkosrstý stavač

**Nemecký krátkosrstý stavač** je plemeno psa uznané v FCI v skupine 7 pod číslom 119. Je to všestranný, rýchly a vytrvalý stavač s vynikajúcim nosom a patrí medzi najrozšírenejšie lovecké plemená v Európe.

## Vzhľad
Nemecký krátkosrstý stavač je ušľachtilý, harmonický pes so stavbou tela zodpovedajúcou požadovanému výkonu. Má dlhú, priestrannú a širokú tlamu uspôsobenú uchopiť a priniesť zver. Hlava nie je príliš ľahká ani ťažká, mohutnosťou zodpovedá veľkosti tela a pohlaviu. Oči strednej veľkosti majú tmavohnedú farbu. Pomerne vysoko nasadené, široké uši chránia zvukovod, špička ucha by mala siahať približne pri kútiku tlamy. Nemali by sa stáčať. Krk je úmerný stavbe tela. Má dlhý, v bedrovej časti sa zvažujúci chrbát. Telo je dostatočne osvalené. Chvost, ktorý sa vo väčšine krajín kupíruje , je široký pri koreni. V hustom poraste totiž ľahko dochádza k poraneniam chvostových stavcov, čo je pre psa veľmi nepríjemné. Pre krátkosrstého nemeckého stavača sú charakteristické svalnaté, dobre zauhlené končatiny, ktoré mu umožňujú plynulý a elegantný pohyb. 

Krátka srsť chráni psa pred nepriaznivým počasím, ale aj pred drobnými poraneniami, ktoré by mohol spôsobiť pichľavý porast. Štandard povoľuje niekoľko kombinácií hnedej a bielej a čiernej a bielej farby. 

## Temperament
Nemecký krátkosrstý stavač je typický pracovný pes s vynikajúcimi loveckými vlohami a ochotou pracovať. Je to vyrovnané plemeno, dobre ovládateľné a cvičiteľné. Je to dôstojný a inteligentný pes. Keďže je to výlučne pracovné plemeno, nehodí sa na chov výlučne ako rodinný pes.

## Pôvod

Nemecký krátkosrstý stavač bol vyšľachtený v Nemecku v 18. storočí zo starošpanielskeho stavača , ktorý sa do Nemecka dostal cez Holandsko v 17. storočí. Pri šľachtení tohto plemena boli zrejme použité aj rôzne duriče a farbiare ako foxhound a bloodhound. Prvé nemecké stavače sa však od dnešných značne líšili a to ako v exteriéri tak v temperamente. Boli to ťažšie psy, ktoré sa hodili pre prácu na stope a vo vode ako pre prácu na poli. 

Koncom 19. storočia boli prikrížené elegantné anglické stavače, ktoré sa v tomto období dostali do Nemecka. Vďaka cieľavedomému výberu vznikol ľahší typ stavača s vynikajúcim nosom a schopnosťami zahrňujúcimi spoľahlivé prinášaním, rýchle dohľadávanie a pevné vystavovanie.

V roku 1879 zasadala v Hannoveri zvláštna komisia, ktorá vypracovala štandard plemena nemeckého krátkosrstého stavača. Tento štandard platí s drobnými zmenami dodnes. V roku 1880 vznikol prvý klub nemeckých krátkosrstých stavačov a o 17 rokov neskôr bola založená plemenná kniha.

## Zdroje

## Iné projekty

## Externé odkazy
* Klub chovateľov nemeckého krátkosrstého stavača

Kategória:Stavače
Kategória:Plemená psov z Nemecka
Groznyj

**Groznyj** (rus. *Грозный*; čeč. *Соьлж-ГІала*) je hlavné mesto Čečenska, nachádza sa v južnom Rusku. Mesto malo v roku 2002 210 720 obyvateľov. Mesto bolo založené ako ruská vojenská pevnosť *Groznaja* (hrozná) v roku 1818 pri brehoch rieky Sunža Tereckými kozákmi. V decembri 1869 bola pevnosť premenovaná na Groznyj.

Mesto bolo ťažko poškodené počas prvej a druhej svetovej vojny, rovnako aj počas prvej čečenskej vojny.

## Sesterské mestá
*  - Varšava, Poľsko (1997)
*  - Krakov, Poľsko (1997)
*  - Łuków, Poľsko 
*  - Odesa, Ukrajina

## Iné projekty


Kategória:Čečensko
Kategória:Mestá v Rusku
Megadeth

**Megadeth** je americká heavy metalová skupina založená a vedená Daveom Mustainom. Svoju slávu získala v 80. rokoch krátko po jej vytvorení v roku 1983, čím je často zaraďovaná ako jedna z „big four of thrash metal“, spolu s Metallicou, Anthraxom a Slayerom. V roku 2017 premenili svoju celkovo 12-stu nomináciu Grammy awards na víťazstvo za skladbu Dystopia.

## Členovia skupiny
Dave Mustaine – spev, gitara (1983 – 2002, 2004 – súčasnosť)

Teemu Mäntysaari  – gitara, vokály  (2023 – súčasnosť)

Dirk Verbueren – bicie (2016 – súčasnosť)

James Lomenzo - basgitara, vokály (2007 - 2010, 2021 - súčasnosť)

## Predcházajúci členovia

**Gitaristi:**
* Kiko Loureiro (2015 - 2023)
(Angra)
* Greg Handevidt (1983 – 1984) (Kublai Khan)
* Kerry King (1984) (Slayer)
* Chris Poland (1984 – 1987, 2004) (Damn the Machine, Ohm)
* Mike Albert (1985)
* Jeff Young (1988) (Broken Silence)
* Jay Reynolds (1989) (Malice (US), Metal Church)
* Marty Friedman (1990 – 1999) (Deuce, Vixen, Cacophony, Hawaii, Aikawa Nanase, Animetal, Tourniquet)
* Al Pitrelli (2000 – 2002) (Savatage, Trans-Siberian Orchestra)
* Glen Drover (2004 – 2008) (Eidolon, King Diamond)
* Chris Broderick (2008 – 2014) (Act of Defiance)

**Basgitaristi:**
* Jimmy Sloas (2004)
* James MacDonough (2004 – 2006) (Iced Earth, Oracle, Nevermore)
* David Ellefson (1983 – 2002, 2010 – 2021)

**Bubeníci:**
* Dijon Carruthers (1983)
* Lee Rausch (1983 – 1984) (Dark Angel)
* Gar Samuelson (1984 – 1987) (Fatal Opera)
* Chuck Behler (1988) (Erebus, The Meanies, Sinclair, Madaxemen, Street Elite, Massacre)
* Nick Menza (1988 – 1998, 2004) (Marty Friedman, Menza, Memorain, Orphaned to Hatred, Rhoads, Von Skeletor)
* Jimmy DeGrasso (1998 – 2002) (Suicidal Tendencies, MD.45, Y&T, Killing Machine, Lita Ford, Alice Cooper, White Lion, F5)
* Vinnie Colaiuta (2004)
* Shawn Drover (2004 – 2014) (Act of Defiance)
* Chris Adler (2015–2016)

## Diskografia

## Referencie


## Iné projekty


Kategória:Thrashmetalové hudobné skupiny USA
Kategória:Hudobné skupiny z 1983
Kategória:Štvorice v hudbe
Kategória:Interpreti Capitol Records
Stanislav Piętak

Mgr. **Stanislav Piętak**, PhD. (* 18. marec 1946, Smilovice) je český evanjelický teológ, farár, univerzitný pedagóg a emeritný biskup Sliezskej cirkvi evanjelickej augsburského vyznania. 

## Život
V rokoch 1967 až 1971 študoval na Evanjelickej bohosloveckej fakulte Univerzity Komenského v Bratislave a na Kresťanskej teologickej akadémii vo Varšave. Od roku 1971 pôsobil v duchovenskej službe Sliezskej cirkvi evanjelickej a. v., v zboroch:

* Havířov-Bludovice (1971-1979)
* Albrechtice (1979-1992)
* Havířov-Suchá (1990-1992)
* Třínec (1992-2006)
* Nebory (2001-2006)

Počas komunistického režimu bol perzekvovaný. 

Bol činný tiež na Pedagogickej fakulte Ostravskej univerzity, kde stál na čele Katedry kresťanskej výchovy od roku 1993 až do začlenenia uvedenej katedry do Katedry spoločenských vied v roku 2003. V roku 2000 získal na Evanjelickej bohosloveckej fakulte v Bratislave doktorát na základe obhájenia dizertačnej práce na tému *Duchovná zrelosť ako výzva na konfirmačnú prípravu*. Od roku 2005 zastával funkciu predsedu Rady Cirkevnej základnej školy v Třinci, ktorá nadväzuje na činnosť kresťanských tried na Fakultnej ZŠ v Třinci (1994 – 2003). Bol tiež členom Rady Evanjelikálneho teologického seminára v Prahe.

V novembri 2006 bol synodou SCEAV zvolený za biskupa. V roku 2007 odoprel podpísať dokument *Charta Oecumenica*, pretože sa domnieval, že signatárov zaväzuje k smerovaniu, ktoré sa rozchádza v základných otázkach s augsburským vyznaním. V roku 2009 sa v otvorenom liste vyjadril proti uznaniu homosexuálneho partnerstva v Evanjelickej luteránskej cirkvi v Amerike. Jeho funkčné obdobie v úrade biskupa uplynulo 18. marca 2011. 

Potom, čo opustil úrad biskupa, začal v roku 2011 pracovať v zbore v Bystrici nad Olšou. 

Biskup Piętak je ženatý; z manželstva s Annou  má dcéru Magdalenu a synov Martina, Tomáša a Pavla. Jeho zaťom je Jiří Chodura.

## Bibliografia
* *Duchovní zralost jako výzva pro konfirmační přípravu * (dizertácia, 1999; vyšla tiskom v roku 2000 pod názvom *Vybrané základní otázky náboženské výchovy*)
* *Duchovná zrelosť ako výzva pre konfirmačnú prípravu.* IN: Zborník prác a štúdií študentov Evanjelickej bohosloveckej fakulty. Zväzok 3. Žilina, Žilinská univerzita - EDIS, 2001, s. 7-36.
* *The Gospel in Post-Marxist Societies.* IN: Missio Apostolica, Vol. 9, No. 2 (Issue No. 18) 11/2001, s. 84-87. http://www.lsfmissiology.org/Essays/PietakGospelinPostMarxistSocietiesHowPeopleinPostMarxistsSocieties.pdf 
* *Helmut Thielicke. Život a dílo.* IN: Významní evanjelikálni teológovia druhej polovice 20. Storočia. Banská Bystrica, Združenie evanjelikálnych cirkví, 2004, s. 6-12. 

## Zdroje

Kategória:Narodenia v 1946
Kategória:Českí evanjelickí biskupi
Mulč

**Mulč** je označenie pre materiál navrstvený na povrchu pôdy. Dôvody aplikácie mulču môžu byť rôzne. Mulč dokáže:
* zadržiavať vlahu v pôde 
* zlepšovať úrodnosť a celkový stav pôdy
* potláčať rast burín
* vylepšiť vzhľad miesta
Mulč je najčastejšie organický materiál, ale nemusí to tak byť vždy. Môže byť trvalý (napr. plastová fólia) alebo dočasný (napr. kôra). Mulč sa môže využiť na pokrytie pôdy okolo rastlín alebo aj na zakrytie holej pôdy. Mulč pozostávajúci z kompostu alebo hnoja sa prirodzene zapracuje do pôdy pôsobením dážďoviek a iných pôdnych organizmov. Tento proces sa využíva ako v komerčnom poľnohospodárstve tak aj v súkromných záhradách a keď sa správne aplikuje, dokáže výrazne vylepšiť úrodnosť pôdy.

## Účely

* zvýšenie teploty tým, že sa na jar nechá pôda lepšie prehriať, alebo zachovanie chladnu v pôde počas letných teplotných výkyvov
* ochrana pred bujnením buriny
* zachovanie vlhkosti pôdy
* obohatenie pôdy o organickú hmotu a živiny postupným rozkladom mulčovacej hmoty
* odpudenie hmyzu
* postupné zlepšenie rastových podmienok odrazom slnečného svetla do horných častí rastlín a poskytovanie čistého, suchého povrchu pre nízko rastúce plody
* ochrana proti erózii – chráni pôdu pred dažďom a zachováva vlhkosť
* ochrana proti usádzaniu – spomaľuje pôsobenie prívalových dažďov

## Použité suroviny
* organická hmota, ktorá vzniká na poli: seno, slama, pokosená tráva, zvyšky rastlín
* drevná hmota: kôra, ihličie, piliny, drevný popol
* papier, textil, mulčovacia fólia
* kompost
* štrk, kamene
* kokosové disky

## Referencie


## Iné projekty

## Zdroj

Kategória:Permakultúra
Kategória:Záhradníctvo
Kategória:Kompostovanie
Neoklasicizmus (hudba)

**Neoklasicizmus** (z gréc./lat.) je štýlová orientácia v hudbe 20. storočia, reakcia na subjektivisticky zameranú neskororomantickú hudbu. Nadväzuje na estetický ideál, kompozičnú techniku a charakteristické výrazové prostriedky skladateľov 18. storočia, predovšetkým Wolfganga Amadea Mozarta (1756-1791) a Josepha Haydna (1732-1809), menej na Ludwiga van Beethovena (1770-1827); prípadne na predklasických skladateľov - Bachových synov, Giovanni Batistu Pergolesiho (1710-1736); v širšom zmysle slova na majstrov hudobného baroka Johanna Sebastiana Bacha (1685-1750), Antonia Vivaldiho (1678-1741), Arcangela Corelliho (1653-1713), Georga Friedricha Händla (1685-1759). 

Neoklasicizmus charakterizujú tieto výrazné *znaky*:
*metrické zjednodušenie hudobného procesu;
*oživenie barokových techník (passacaglia, concerto grosso, motetová technika);
*návrat ku klasicistickému a barokovému orchestru;
*odklon od programovej hudby;
*zameranie na hľadanie východiska z protirečení,ktoré sa vyostrili v neskororomantickej hudbe (kríza tonálneho systému) návratom do minulosti;
*návrat ku klasicistickej forme a barokovým hudobným druhom, ktorý má širšiu časovú a estetickú aktuálnosť.

Toto snaženie vyvrcholilo v tvorbe skladateľov: Sergeja Sergejeviča Prokofieva (1891-1953), Igora Stravinského (1882-1971), Alfréda Casellu (1883-1947), Paula Hindemitha (1895-1963), Bohuslava Martinu (1890-1959), Erika Satieho (1866-1925).


Kategória:Umelecké smery
Kategória:Hudobné obdobia
Kategória:Medzivojnové obdobie
Praga-Północ

right|thumb|Poloha

**Praga Północ** (v preklade *Severná Praga*) je mestský obvod vo Varšave nachádzajúci sa v centrálnej časti mesta. 

Praga je jedna z najstarších štvrtí vo Varšave, jej územie bolo k Varšave pripojené koncom 18. storočia. V roku 1945 bola rozdelená na časti Praga Północ and Praga Południe.

Má rozlohu 11,4 km² a žije tu 93-tisíc obyvateľov.

## Iné projekty

Kategória:Varšava
Optické rozoznávanie znakov

**Optické rozoznávanie znakov** alebo **OCR** (z angl. *Optical Character Recognition*) je metóda umožňujúca preklad obrazu (grafiky) tlačených alebo písaných znakov do textovej, editovateľnej formy napr. do ASCII znakov abecedy. Typickým príkladom je zoskenovaný text (čo je vlastne len obrázok znázorňujúci text) a jeho preklad do strojovej formy použiteľnej a editovateľnej v textovom editore. V minulosti sa využívali rôzne metódy rozoznávania znakov napr. optické, dnes sa na tento účel používa výhradne výpočtová technika.

OCR technológie sa nepoužívajú len na rozoznávanie textu, ale napr. aj na rozoznávanie notového zápisu, špeciálnych znakov (napr. na bankovkách pre zvýšenie bezpečnosti), rozoznávanie správnosti podpisu a pod.

## OCR softvér
OCR softvér je program umožňujúci rozoznanie jednotlivých znakov v texte. Zahŕňa v sebe prvky umelej inteligencie a strojového videnia, ako aj lingvistické prvky kontrolujúce správnosť preložených slov a viet. Od zložitosti softvéru záleží aj presnosť výstupu. Samostatnou kapitolou sú softvéry schopné rozoznávať rukou písaný text, obvykle vybavené schopnosťou naučiť sa formu a štýl rukopisu, s prispôsobením na meniacemu sa sklonu a rôznej veľkosti písma.

U OCR softvéru je obvykle potrebné nastaviť jazyk v ktorom je text napísaný, napr. slovenčina, angličtina ..., aby správne vyhodnotil diakritické znaky, a aby pre výstupný text použil správny jazykový slovník. Jednoduché OCR softvéry sú bežnou súčasťou softvérového vybavenia skenerov, alebo sa predávajú ako samostatné produkty.

Známe OCR softvéry:
* ABBYY FineReader OCR
* OmniPage
* Readiris
* CVision Technologies
* Top Image Systems
* Zonal OCR
* Computhink
* ViewWise
* CuneiForm
* GOCR
* Microsoft Office Document Imaging
* Microsoft OneNote
* Nicomsoft OCR
a iné.

## Externé odkazy
* https://web.archive.org/web/20060103170611/http://linux.ku.sk/Computer/0005.pdf str. 17 Naučte svoj počítač čitať autor Furat Rahman, časopis Computer 5/00.


Kategória:Počítačová grafika
Praga-Południe

right|thumb|Poloha

**Praga Południe** (v preklade *Južná Praga*) je mestský obvod vo Varšave na východnom nábreží rieky Visla. Je súčasťou väčšieho regiónu Praga, ktorý zahŕňa staršie predmestia východne od rieky. 

Má rozlohu 22,4 km² a žije tu 180-tisíc obyvateľov.

## Iné projekty

Kategória:Varšava
Białołęka

right|thumb|Poloha

**Białołęka** je mestský obvod vo Varšave v severnej časti mesta. Má rozlohu 74 km² a žije tu 64-tisíc obyvateľov.

## Iné projekty

Kategória:Varšava
Wilanów

left|50px
right|thumb|Poloha

**Wilanów** je mestská štvrť vo Varšave v Poľsku. Nachádza sa tu Wilanowský palác, tzv. Poľský Versailles a druhé sídlo poľských kráľov.

## Iné projekty

Kategória:Varšava
Rembertów

left|50px
right|thumb|Poloha

**Rembertów** je mestský obvod vo Varšave. V rokoch 1939 až 1957 to bolo samostatné mesto, ktoré bolo k Varšave pričlenené ako súčasť obvodu Praga Południe. Medzi rokmi 1994 a 2002 predstavoval samostatnú oblasť *Warszawa-Rembertów*. V 40. rokoch tu bolo väzenie v správe nacistov a neskôr Sovietov.

Má rozlohu 19,30 km² a v roku 2004 tu žilo 21 893 obyvateľov. Je riedko obývaný, viac ako 30 percent plochy zaberajú lesy. Časť tvorí prírodnú rezerváciu Kawęczyn.

Má tu sídlo Akadémia národnej obrany, ktorá bola založená v roku 1947 ako Akadémia hlavného štábu.

## Iné projekty

Kategória:Varšava
Żoliborz

right|thumb|Poloha

**Żoliborz** je mestský obvod vo Varšave v severnej časti mesta. Nachádza sa priamo severne od centra mesta, na ľavom brehu rieky Visla. Má rozlohu 8,5 km² a asi 50-tisíc obyvateľov. Je to jeden z najmenších varšavských obvodov.

## Iné projekty

Kategória:Varšava
Diesel

**Diesel** môže byť:
*hovorovo: dieselový motor
*hovorovo: automobil s dieselovým motorom
*v niektorých cudzích jazykoch (a nesprávne v slovenčine): motorová nafta
*módna značka, pozri Diesel (móda)
*priezvisko, pozri Diesel (priezvisko), napr.
**Rudolf Diesel

## Pozri aj
* nafta
Zoznam najvyšších budov v Krakove

Toto je zoznam výškových budov v Krakove.

## Zoznam

## Najvyššie inžinierske stavby

## Časová os

## Zdroj

## Referencie
 

Kategória:Krakov
Kategória:Výškové budovy v Krakove
Krakov
Kostol svätej Alžbety (Veľké Bielice)

**Kostol svätej Alžbety** leží vo Veľkých Bieliciach (časť mesta Partizánske). 

Jeho výstavba začala v roku 1723 za Pavla Leopolda Medňanského a z väčšej časti bol dokončený v roku 1759 za prispenia barónky Anny Márie Medňanskej. Nosné oblúky mala iba svätyňa, chrámová loď zostala otvorená do roku 1777. Spočiatku boli dva zvony umiestnené v drevenej zvonici vedľa kostola. Počas prvej svetovej vojny boli zvony zhabané pre účely armády. V roku 1799 a v roku 1902 bol kostol rekonštruovaný. Steny sa spevnili a zvýšili o 2,5 m. Na pamiatku rekonštrukcie je vo vchode umiestnená mramorová tabuľa.

Pri prestavbe na začiatku 20. storočia bol kostol „okrem veže zborený a znovupostavený v neoromán.[skom] slohu.“

Vedľa kostola sa nachádza cintorín a neďaleko je aj fara. Pôvodná budova bola postavená na močaristom teréne, kňazi tu mali neustále problémy s vlhkosťou. V roku 1763 bola vybudovaná nová fara z nepálenej tehly, na ktorú prispeli veriaci. Tá však bola aj napriek mnohým opravám zdemolovaná a na jej základoch vyrástla v roku 1897 terajšia budova.

Kostol je zasvätený sv. Alžbete Uhorskej, dcére uhorského kráľa Ondreja II. z rodu Arpádovcov.

## Referencie

Kategória:Stavby v Partizánskom
Veľké Bielice
Veľké Bielice
Ursynów

left|50px
right|thumb|Poloha

**Ursynów** je najjužnejší mestský obvod vo Varšave. S rozlohou 44,6 km² je to tretí najväčší obvod, zaberá plochu 8,6 percent rozlohy mesta. Žije tu 137 000 obyvateľov a je to jeden z najrýchlejšie rastúcich obvodov Varšavy. Takmer 25 percent obyvateľstva má menej ako 18 rokov.

V oblasti Ursynowa sa nachádza najväčšia prírodná rezervácia na území Varšavy, Las Kabacki.

## Iné projekty

Kategória:Varšava
Moldoveanu

**Moldoveanu** alebo  je najvyšší vrch Rumunska. Jeho vrchol je v nadmorskej výške 2&nbsp;544&nbsp;m n. m. a je tak 16. najvyšší vrch Karpát. Moldoveanu leží zhruba uprostred horského pásma, ktoré tvorí pohorie Fagaraš ().

## Prístup
Najčastejšie využívaná cesta na vrchol Moldoveanu vedie cez vrch Vistea Mare (2 527 m n. m.), po ceste vedúcej z Podragu, Sambata, alebo údolím Vistea.

## Iné projekty

## Externé odkazy
* salvamontvictoria.com/  , 

Kategória:Vrchy Južných Karpát
Kategória:Vrchy v Rumunsku
Kategória:Dvojtisícovky v Rumunsku
Kategória:Najvyššie vrchy štátov
Targówek

left|50px
right|thumb|Poloha

**Targówek** je mestský obvod vo Varšave v severnej časti mesta. Tvorí ho obytná a priemyselná časť. Asi 30 percent rozlohy tvoria mestské parky, napríklad Lasek Bródnowski, Park Bródnowski a Park Wiecha vo východnej časti mesta. V rokoch 1994 až 2002 to bola samostatná obec.

Susedí s obvodom Praga Północ na západe, Białołęka na severe, Rembertów, Ząbki a Marki na východe a Praga Południe na juhu. Má rozlohu 24,37 km² a žije tu 124 316 obyvateľov (2003).

## Iné projekty

Kategória:Varšava
Wesoła

left|50px
right|thumb|Poloha

**Wesoła** je mestský obvod vo Varšave od 27. októbra 2002. Nachádza sa v juhozápadnej časti mesta. Mestské výsady získala 17. decembra 1968. Vtedy mesto obsahovalo časti Wola Grzybowska, Wesoła, Groszówka, Grzybowa, Zielona a Stara Miłosna. Rozvoj lokality prebiehal kvôli jej polohe a 3 dôležitým cestám.

Dnes má rozlohu 22,6 km² a žije tu 18 482 obyvateľov (2003).

## Iné projekty

Kategória:Varšava
Włochy

thumb|Poloha

**Włochy** sú mestský obvod vo Varšave, ktorý sa nachádza v juhozápadnej časti mesta. Susedí s obvodmi Bemowo a Wola na severe, Ochota a Mokotów na východe, Ursus a Ursynów na juhu.

Slovo "Włochy" v poľštine je plurál a znamená "Taliansko". Obvod má rozlohu 28,63 km² a žije tu 36 276 obyvateľov (2003).

## Iné projekty

Kategória:Varšava
Praga (Varšava)

right|thumb|Poloha

**Praga** je historická štvrť Varšavy. Nachádza sa na východnom brehu rieky Visla. Prvýkrát sa spomína v roku 1432, do roku 1791 to bolo samostatné mesto.

## Administratívne členenie
V súčasnosti sa Praga delí na
* Praga Północ (Praga Sever)
* Praga Południe (Praga Juh)

Praga Południe a Praga Północ obsahujú mestské časti:
* Saska Kępa
* Grochów
* Szmulowizna
* Gocław
* Kamionek

V širšom zmysle sa všetky varšavské oblasti na pravom brehu Visky nazývajú spoločným názvom Praga. Okrem historickej Pragy sem patria:
* Białołęka
* Rembertów
* Targówek
* Wawer
* Wesoła

Kategória:Varšava
Magnetický monopól

[náhľad|Je nemožné z tyčového magnetu vytvoriť magnetický monopól. Ak sa tyčový magnet rozlomí na dve časti, tak neplatí, že jedna bude mat severný pól a druhá južný pól. Namiesto toho bude mať každá polovica vlastný severný a južný pól. Magnetický monopól nemôže vznikať z normálnej hmoty ako sú atómy a elektróny, ale bola by to nová elementárna častica.A magnetic monopole cannot be created from normal matter such as [Atom|atoms and electrons, but would instead be a new elementary particle.]]

**Magnetický monopól** je hypotetická elementárna častica, ktorá nesie magnetický náboj, predstavujúca izolovaný magnetický pól (severný pól bez južného alebo naopak). Magnetický monopól by teda mal celkový nenulový severný alebo južný „magnetický náboj“. Moderný záujem o tento koncept pochádza z časticovej fyziky, predovšetkým teórie veľkého zjednotenia a teórie superstrún, ktoré predpovedajú existenciu magnetických monopólov. Známe elementárne častice, ktoré majú elektrický náboj, predstavujú elektrické monopóly.

Magnetizmus v tyčových magnetoch a elektromagnetoch nie je spôsobený magnetickými monopólmi (ale dipólmi) a skutočne nie sú známe žiadne experimentálne pozorovania existencie magnetických monopólov.

Niektoré kondenzované látky obsahujú efektívne (neizolovane) kvázičastice predstavujúce magnetický monopól alebo obsahujú fenomény, ktoré sú matematicky analogické magnetickým monopólom.

## Existencia
Existenciu takejto častice predpovedajú viaceré teórie fyziky častíc, najmä teória veľkého zjednotenia a teória superstrún. Napriek viacerým experimentom v rokoch 1975, 1982, 1986 a 2007 sa ich existencia nepotvrdila, takže je stále možné, že magnetické monopóly neexistujú.

## Referencie

## Pozri aj
* SQUID
* Wuov-Yangov monopól

## Externé odkazy

*Experimenty: 
**P.B.Price, Evidence for detection of moving magnetic monopole
** B. Cabrera, First Results from a Superconductive Detector for Moving Magnetic Monopoles
** A. Caplin, Observation of an unexplained event from a magnetic monopole detector

## Zdroj

Kategória:Magnetizmus
Kategória:Astrofyzika
Kategória:Elementárne častice
Neoklasicizmus

::*Slovo neoklasicizmus je aj zriedkavé označenie neoklasickej ekonómie, pozri [[neoklasická ekonómia]].*
thumb|Rakúsky parlament
**Neoklasicizmus** alebo **novoklasicizmus** je umelecký smer v hudbe, literatúre, divadle a architektúre. Vychádza z obdobia romantizmu (hlavne z konca obdobia), ktorý kladie dôraz na intelekt, na prísne vyváženú formu a na svojrázny tvar umeleckého diela. Podporoval ho popredný kritik F. X. Šalda, ktorý v tej dobe smeroval od individualizmu k poriadku, k nadosobnému poslaniu umenia. 

## Literatúra
Autori v literatúre sa svojimi témami obyčajne vracali do minulosti, neusilovali sa ale zachytiť dobový kolorit, išlo o spodobenie nadčasových, základných rysov osudu človeka vo svete. Ich cieľom neboli osobné dojmy, ani psychologická analýza, ale neosobné rozprávanie.

Typické rysy: tvarová kázeň, štylová jednota, presnosť a precíznosť vyjadrenia, kompozičná vyváženosť; nevyzdvihujú cit, ale intelekt, nadčasové javy.

Typické žánre pre novoklasicizmus boli poviedka a novela.

## Hudba

## Iné projekty

## Externé odkazy
* Neoclassicism in the "History of Art" 
* Neoclassicism Style Guide, British Galleries 

## Zdroj
Linka B (pražské metro)

náhľad|Stanica Národní třída
náhľad|Invalidovna
**Linka ** je linka pražského metra vedená v smere juhozápad-severovýchod. Na mapách je označovaná žltou farbou. Linka  je zároveň najdlhšou trasou pražského metra, s celkovou dĺžkou 25,7 kilometra a 24 stanicami. Vlak prejde celú trasu za 41 minút.

## Dejiny
Výstavba na trase  sa začala v roku 1979. Prvý úsek bol otvorený v roku 1985 a na jeho trase v dĺžke 4,9 kilometra sa nachádzalo sedem staníc od Smíchovského nádraží po Florenc, kde vznikol prestupný bod s linkou . Vzhľadom na geologické podložie bol veľmi náročný na výstavbu (najmä v okolí Můstku a na úseku medzi stanicami Anděl a Karlovo náměstí, ktorý prechádza popod Vltavu).

Ďalší úsek otvorili v roku 1988 a nachádzajú sa na ňom tri stanice: Radlická, Švermova a Dukelská. Prvé dve stanice sa však využívajú veľmi málo. Je to z toho dôvodu, že v ich blízkosti bola plánovaná výstavba nového sídliska, ktoré sa ale po páde komunistického režimu nikdy nepostavilo.

V 90. rokoch 20. storočia boli dostavané tri úseky: v roku 1990 to bol úsek Florenc – Českomoravská, v roku 1994 úsek Nové Butovice – Zličín a zatiaľ posledný úsek otvorili v roku 1998 medzi stanicami Českomoravská a Černý Most. Tento úsek obsahuje päť staníc, v roku 1998 však zostali nedostavané stanice Hloubětín a Kolbenova, ktoré boli otvorené až v rokoch 1999, respektíve 2001. Ich neskoršie otvorenie však ušetrilo vyše 2 miliardy Kč.

## Budúci rozvoj
V súčasnosti sa o ďalšom predlžovaní trasy neuvažuje. S výstavbou linky , by mohol vzniknúť ďalší prestupný bod v stanici Vysočanská.

## Architektúra staníc
### Interiéry
Architektonické stvárnenie interiérov staníc linky  nie je také nákladné ako na linke  alebo . Hlavným zľučujúcim prvkom na linke  sú originálne závesné svetelné konštrukcie. Ďalej to bol aj spôsob osvetlenia priestoru: dolu svietilo biele žiarivkové svetlo a klenby staníc osvetľovali sodíkové výbojky vydávajúce oranžové teplé svetlo. 

Na rozdiel od eloxovaného hliníku na linke  a mramoru na linke , je linka  obložená farebným bezpečnostným sklom typu Connex. Každá zo staníc mala obložené nosné stĺpy sklom v inej farbe. Výnimky tvoria stanice Karlovo náměstí (obklad zo sklenených tvárnic), prestupné stanice Můstek a Florenc (keramický obklad), Smíchovské nádraží (nosné stĺpy sú obložené lešteným hliníkom). Výnimkou je aj stanica Anděl (do roku 1990 Moskevská), ktorá architektonicky imituje moskovské metro a je obložená červeným mramorom.

## Premávajúce súpravy a depo
Na linke  premávajú 81-71M zo Škodových závodů v Plzni. 

Depo je vybavené skúšobnou traťou napojenou na vlečku firmy Siemens (predtým ČKD Tatra), ktorá je zodpovedná za výrobu nových súprav pražského metra.

## Stanice

## Iné projekty

## Externé odkazy
* Metroweb.cz; stránky trasy B 

Kategória:Pražské metro
Marius

**Marius** môže byť:
* Gaius Marius, rímsky politik 2. a 1. stor. pred Kr.
* Marius (uzurpátor), rímsky uzurpátor
* Marius (meno), latinské meno
James Frederick Buchli

**James Frederick Buchli** ( * 20. jún 1945, New Rockford, Južná Dakota, USA) je bývalý americký kozmonaut z letov s raketoplánmi. 

## Život
### Mladosť a výcvik
Po základnej a strednej škole pokračoval v štúdiách na námornej škole testovacích pilotov v Patuxent River v štáte Maryland. Bol majstrom sveta v vednom odbore leteckých sústav. V roku 1978 bol vybraný do skupiny pripravujúcich sa kozmonautov, to už bol ženatý, mal dve deti a vojenskú hodnosť kapitána. Do vesmíru sa dostal ako 157 človek zo Zeme.
 
### Lety do vesmíru
Po sedemročnom výcviku sa stal členom posádky raketoplánu Discovery, trojdennej čisto vojenskej misie STS-51-C. Päťčlennú posádku tvorili samí dôstojníci: komodor Thomas Mattingly,  major Gary Payton,  pplk. Loren Shriver, major Ellison Onizuka a pplk. James Buchli. Počas utajovaného letu bola vypustená špionážna družica typu Magnum. Štart aj pristátie bolo na Kennedyho vesmírnom stredisku na myse Canaveral.

Ešte v tom istom roku letel po druhýkrát a to na palubě raketoplánu Challeger na sedemdenný let STS-61-A. Osemčlennú posádku tvorili: Henry Hartsfield, Steven Nagel, James Buchli, Guion Bluford, Bonnie Dunbarová, Wubbo Ockels z Holandska a Ernst Messerschmid a Reinhard Furrer, obaja z NSR. Veľká posádka rozdelená na dve smeny uskutočnila desiatky vedeckých experimentov. Na palube mali laboratórium Spacelab D1 a počas letu vypustili družicu GLOMR.

Po tretíkrát sa dostal na palubu Discovery po štvorročnej pauze. Štvordenný let STS-29 odštartoval na Floride, mys Canaveral, na palube boli: Michael Coats (veliteľ), John Blaha (pilot), James Buchli, Robert Springer a James Bagian. Počas letu vypustili družicu TDRS, uskutočnili množstvo experimentov a v poriadku pristáli za asistencie 450&nbsp;000 divákov  na základni Edwards Air Force Base v Kalifornii.

Po štvrtýkrát a naposledy letel na jeseň roku 1991. Mal 46 rokov. Päťdennej misie STS-48 opäť s raketoplánom Discovery sa okrem Buchliho zúčastnili kozmonauti John Creighton, Kenneth Reightler, Charles Gemar a Mark Brown. Päťčlenná posádka počas letu vypustila družicu UARS. Zvyšok letu bol venovaný rôznym vedeckým pokusom. Kvôli počasiu namiesto na Floride pristáli na základni Edwards.

Počas svojich 4 letov strávil vo vesmíre 20 dní.

* STS-51-C Discovery (24. január 1985 – 27. január 1985)
* STS-61-A Challenger (30. október 1985 – 6. november 1985)
* STS-29 Discovery ( 13. marec 1989 – 18. marec 1989)        
* STS-48 Discovery (12. september 1991 – 18. september 1991)

### Po letoch
Po odchode z NASA sa v roku 1993 zamestnal vo firme Boeing Defense and Space Group.

## Zdroje
* 
* Buchli, J.F. v Malej encyklopédii kozmonautiky 
* James Buchli v encyklopédii SPACE-40 

Kategória:Narodenia v 1945
Kategória:Kozmonauti USA
Kategória:Osobnosti z Južnej Dakoty
Vega 1

**Vega 1** (po rusky: *Вега-1*) je jedna z dvoch sovietskych kozmických sond, ktoré boli určené na výskum planéty Venuša a Halleyovej kométy. Bola vypustená 15. decembra 1984 z kozmodrómu Bajkonur v Kazachstane.

## Popis a vybavenie sondy
Vega 1 bola trojosovo stabilizovaná sonda. Konštrukcia bola odvodená od sond z programu Venera. Základ konštrukcie tvoria nádrže s KPL pre systém orientácie, stabilizácie a korekcie dráhy, ku ktorým je pripevnený toroidálny prístrojový úsek. Z boku vystupujú slnečné panely a parabolická smerovaná anténa. Na strane k Slnku sú systémy astroorientácie. Vybavenie sondy je umiestnené na telese sondy (prístroje, ktoré nevyžadujú presnú orientáciu), na výklopných tyčiach (elektromagnetické prístroje) a tiež na plošine ASP-G (Č), ktorá bola vyrobená v Česko-Slovensku. Na prieskum Venuše bol určený tiež zostupový modul s pristávacím puzdrom a aerostatom, ktorý slúžil na prieskum atmosféry Venuše.

### Vybavenie
* kamerový systém na snímkovanie Halleyovej kométy
** širokouhlá kamera (ohnisková vzdialenosť , svetelnosť f/3, zorné pole 3×4°)
** úzkouhlá kamera (ohnisková vzdialenosť , svetelnosť f/5, zorné pole 48')
** sada 6 farebných filtrov k úzkouhlej kamere
** infračervený spektrometer IKS
** polohový detektor ADN
* iónový detektor prachu
* komplex na sledovanie plazmy
** neutrálny hmotnostný spektrometer
** hmotnostný spektrometer Plazmag
** vysokofrekvenčný analyzátor Époniche
** magnetometer Míša
** analyzátor plazmových vĺn – na jeho vývoji sa podieľala ČSSR
* prachový hmotnostný spektrometer PUMA

## Priebeh misie
Sonda bola vypustená 15. decembra 1984 z kozmodrómu Bajkonur v Kazachstane. V apríli 1985 sa pravidelne aktivovali prístroje na meranie medziplanetárneho priestoru a charakteristiky kometárnej hmoty. 9. júna 1985 sa od sondy oddelil zostupový modul určený na výskum Venuše. Potom sonda uskutočnila motorický manéver, ktorý ju naviedol na dráhu míňajúcu planétu vo vzdialenosti asi . 10. februára 1986 sa uskutočnila posledná korekcia dráhy letu. Sonda Vega 1 začala s výskumom Halleyovej kométy 4. marca 1986. 6. marca 1986 sonda preletela vo vzdialenosti  od jadra kométy. Posledné meranie kométy 1P/Halley prebehlo o dva dni neskôr. Potom sonda pokračovala vo výskume medziplanetárneho priestoru.

## Externé odkazy
* Vega 1 na kosmo.cz 
* Vega 1 na mentallandscape.com 
* Nespracované údaje a snímky misie Vega 1 v databáze Planetary Data System NASA 

## Zdroje
* http://www.lib.cas.cz/space.40/INDEX1.HTM 

Kategória:Prieskum Venuše
Kategória:Sovietske sondy
Kategória:Kometárne sondy
Kategória:Planetárne sondy
Kategória:Neaktívne sondy
Kategória:Kozmonautika v 1984
Kategória:Kozmonautika v 1985
Kategória:Úspešné sondy